Document ID: 32012D0277

РЕШЕНИЕ ЗА ИЗПЪЛНЕНИЕ НА КОМИСИЯТА
от 21 май 2012 година
за изменение на Решение 2002/840/ЕО относно приемане на списък от одобрени съоръжения в трети страни за облъчване на храните
(нотифицирано под номер C(2012) 3179)
(текст от значение за ЕИП)
(2012/277/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 1999/2/ЕО на Европейския парламент и на Съвета от 22 февруари 1999 г. за сближаване на законодателствата на държавите членки относно храните и хранителните съставки, които са обработени с йонизиращо лъчение (1), и по-специално член 9, параграф 2 от нея,
като има предвид, че:
(1)
Съгласно Директива 1999/2/ЕО храните, обработени с йонизиращо лъчение, не могат да бъдат внасяни от трета държава, освен ако не са обработени в съоръжения за облъчване, одобрени от Европейския съюз.
(2)
С Решение 2002/840/ЕО на Комисията (2) е съставен списък на одобрените съоръжения в трети държави.
(3)
Тайландските органи информираха Комисията, че наименованието на едно от одобрените съоръжения за облъчване, намиращи се в Тайланд, е било променено.
(4)
Поради това Решение 2002/840/ЕО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2002/840/ЕО се изменя в съответствие с текста на приложението към настоящото решение.
Член 2
Адресати на настоящото решение са държавите членки.
Съставено в Брюксел на 21 май 2012 година.

Labels: 17
16
7
3
0
18